google/wiki40b huggingface dataset:
प्राण (अभिनेता)

व्यक्तिगत जीवन

12 फ़रवरी 1920 को दिल्ली में पैदा हुये प्राण ने सैकड़ों फ़िल्मों में यादगार भूमिकाएँ निभाईं। प्राण के पिता लाला केवल कृष्ण सिकन्द एक सरकारी ठेकेदार थे, जो आम तौर पर सड़क और पुल का निर्माण करते थे। देहरादून के पास कलसी पुल उनका ही बनाया हुआ है। अपने काम के सिलसिले में इधर-उधर रहने वाले लाला केवल कृष्ण सिकन्द के बेटे प्राण की शिक्षा कपूरथला, उन्नाव, मेरठ, देहरादून और रामपुर में हुई।
बतौर फोटोग्राफर लाहौर में अपना कैरियर शुरु करने वाले प्राण को 1940 में ‘यमला जट’ नामक फ़िल्म में पहली बार काम करने का अवसर मिला। उसके बाद तो प्राण ने फिर पलट कर नहीं देखा।
रविवार के अनुसार उन्होंने लगभग 400 फ़िल्मों में काम किया। एक तरफ उनके नाम ‘राम और श्याम’ के खलनायक की ऐसी तस्वीर रही है, जिससे लोगों ने परदे के बाहर भी घृणा शुरु कर दी थी, वहीं उनके नाम ‘उपकार’ के मंगल चाचा की भूमिका भी है, जिसे दर्शकों का बेइन्तहा प्यार और सम्मान मिला। 1968 में उपकार, 1970 आँसू बन गये फूल और 1973 में प्राण को बेईमान फ़िल्म में सर्वश्रेष्ठ सहायक अभिनेता के लिये फ़िल्म फेयर अवार्ड दिया गया। इसके बाद मिले सम्मान और अवार्ड की संख्या सैकड़ों में है।
1945 में शुक्ला से विवाहित प्राण भारत-पाकिस्तान बँटवारे के बाद बेटे अरविन्द, सुनील और एक बेटी पिंकी के साथ मुम्बई आ गये। आज की तारीख में उनके परिवार में 5 पोते-पोतियाँ और 2 पड़पोते भी शामिल हैं। खेलों के प्रति प्राण का प्रेम भी जगजाहिर है। 50 के दशक में उनकी अपनी फुटबॉल टीम ‘डायनॉमोस फुटबाल क्लब’ बहुचर्चित रहा है।.
इस महान कलाकार ने 12 जुलाई 2013 को मुम्बई के लीलावती अस्पताल में अन्तिम साँस ली। उल्लेखनीय बात यह भी है कि उनके जन्म और मृत्यु की तिथि की संख्या एक ही थी- 12 (बारह)।

पद्म भूषण

प्राण सिकंद को सन २००१ में भारत सरकार ने कला क्षेत्र में पद्म भूषण से सम्मानित किया था।
२०१७ आईसीसी चैंपियंस ट्रॉफी टीमों के खिलाड़ी

यह २०१७ आईसीसी चैंपियंस ट्रॉफी के लिए चुनी गई टीमों की एक सूची है।
पासी पल्टन

पासी जुझारू योद्धा हुआ करते थे राजपाट खत्म होने के बाद इन लोगों ने अपनी सेवाएं भारतीय सेनाओं में देना शुरू की ,लड़ाई लड़ने व् राजपाट संभालने की वजह से यह लोग अपने को क्षत्रिय उसके समकक्ष मानते थे ।
पासी जाती की एक शाखा राजपासी होती है  जिनका अवध के बड़े भू-भाग पर शासन था। 
पासी जाति लड़ाकू जाति के रूप में प्रसिद्ध थी इनमें अधिकांश सैनिक, सिपाही रक्षक होते थे बादशाह नसरुद्दीन हैदर को कोप- भाजन बादशाह बेगम के महलों की जिस समय शाही सैनिकों ने घेर  लिया था ,तो धनुषधारी पासी  सैनिकों ने उनकी रक्षा की थी 
पासी पल्टन का बड़ा महत्व था 1857 में ,पासियो ने  सुरक्षित बेगम हज़रत महल को नेपाल पहुचाया
लोचन प्रसाद पांडेय

लोचन प्रसाद पाण्डेय (4 जनवरी, 1887 ई., बिलासपुर, मध्य प्रदेश -- 18 नवम्बर,1959 ई.) हिन्दी के प्रसिद्ध साहित्यकार थे। इन्होंने हिन्दी एवं उड़िया दोनों भाषाओं में काव्य रचनाएँ भी की हैं। सन 1905 से ही इनकी कविताएँ 'सरस्वती' तथा अन्य मासिक पत्रिकाओं में निकलने लगी थीं। लोचन प्रसाद पाण्डेय की कुछ रचनाएँ कथाप्रबन्ध के रूप में हैं तथा कुछ फुटकर। वे 'भारतेंदु साहित्य समिति' के भी ये सदस्य थे। मध्य प्रदेश के साहित्यकारों में इनकी विशेष प्रतिष्ठा थी। आज भी इनका नाम बड़े आदर से लिया जाता है।

जन्म तथा परिवार

लोचन प्रसाद पाण्डेय का जन्म 4 जनवरी, सन 1887 ई. में मध्य प्रदेश के बिलासपुर जिले में बालपुर नामक ग्राम में हुआ था। बिलासपुर अब छत्तीसगढ़ राज्य का हिस्सा है। लोचन प्रसाद पाण्डेय के पिता पंडित चिन्तामणि पाण्डेय विद्याव्यसनी थे। उन्होंने अपने गाँव में बालकों की शिक्षा के लिए एक पाठशाला खुलवाई थी। लोचन प्रसाद जी अपने पिता के चतुर्थ पुत्र थे। वे आठ भाई थे- पुरुषोत्तम प्रसाद, पदमलोचन, चन्द्रशेखर, लोचन प्रसाद, विद्याधर, वंशीधर, मुरलीधर और मुकुटधर तथा चंदन कुमारी, यज्ञ कुमारी, सूर्य कुमारी और आनंद कुमारी, ये चार बहनें थीं।

शिक्षा

लोचन प्रसाद पाण्डेय की प्रारंभिक शिक्षा बालपुर की निजी पाठशाला में हुई। सन 1902 में मिडिल स्कूल संबलपुर से पास किया और 1905 में कलकत्ता से इंटर की परीक्षा पास करके बनारस गये, जहाँ अनेक साहित्य मनीषियों से उनका संपर्क हुआ। उन्होंने अपने प्रयत्न से ही उड़िया, बंगला और संस्कृत का भी ज्ञान प्राप्त किया था। लोचन प्रसाद पाण्डेय ने अपने जीवन काल में अनेक जगहों का भ्रमण किया। साहित्यिक गोष्ठियों, सम्मेलनों, कांग्रेस अधिवेशन, इतिहास-पुरातत्व खोजी अभियान में वे सदा तत्पर रहे। उनके खोज के कारण अनेक गढ़, शिलालेख, ताम्रपत्र, गुफा प्रकाश में आ सके। सन 1923 में उन्होंने 'छत्तीसगढ़ गौरव प्रचारक मंडली' की स्थापना की, जो बाद में 'महाकौशल इतिहास परिषद' कहलाया। उनका साहित्य, इतिहास और पुरातत्व में समान अधिकार था।

स्वभाव

लोचन प्रसाद पाण्डेय स्वभाव से सरल एवं निश्छल थे। इनका व्यवहार आत्मीयतापूर्ण हुआ करता था। उन्होंने अपनी रचनाओं के माध्यम से पाठकों को चरित्रोत्थान की प्रेरणा दी। उस समय उपदेशक का कार्य भी साहित्य के सहारे करना आज की तरह नहीं था, इसलिए इनकी रचनाओं ने पाठकों के संयम के प्रति रुचि उत्पन्न की। ये 'भारतेन्दु साहित्य समिति' के एक सम्मानित सदस्य थे। मध्य प्रदेश में इनके प्रति बड़ा आदर, सम्मान एवं प्रतिष्ठा का भाव है।[4]

साहित्यिक कृतित्व

लोचन प्रसाद पाण्डेय का साहित्यिक-कृतित्व, चरित्रोत्थान, नीति-पोषण, उपदेश-दान, वास्तविक-चित्रण एवं लोककल्याण के लिए ही परिसृष्ट हुआ है। इनके काव्य का वस्तुगत रूपाधार अभिधामूलक, निश्चित एवं असांकेतिक है। ये कथा एवं घटना का आधार लेकर वृत्तात्मक कविताएँ लिखा करते थे। सन 1905 ई. से ये 'सरस्वती' में कविताएँ लिखने लगे थे। भारतेन्दु का जागरण-तृयं बज चुका था। द्विवेदी युग के शक्ति-संचय काल में लोचन प्रसाद पाण्डेय का अभ्यागमन हुआ। इसी समय सहृदय सामयिकता, ओज, संतुलित पद-योजना एवं तत्सम पदावली से पूर्ण इनकी कविता ने सांकेतिकता एवं ध्यन्यात्मकता के अभाव में भी हृदय-सम्पृक्त इतिवृत्त के कारण लोगों का ध्यान अपनी ओर आकृष्ट किया। स्फुट एवं प्रबन्ध, दोनों ही प्रकार की कविताओं द्वारा लोचन प्रसाद जी ने सुधार-भाव को प्रतिष्ठापित किया। 'मृगी दु:खमोचन' नामक कविता में वृक्ष-पशु आदि के प्रति भी इनकी सहृदयता सुन्दर रूप में व्यक्त हुई है। ये मध्य प्रदेश के अग्रगण्य साहित्य नेता भी रहे।

सम्मान

लोचन प्रसाद पाण्डेय को 'काव्य विनोद' एवं 'साहित्य-वाचस्पति' की उपाधियाँ प्राप्त हुई थीं।
दिघलिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

दिघलिय़ा उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
अजातिवाद

गौडपादाचार्य ने मांडूक्यकारिका में सिद्ध किया है कि कोई भी वस्तु कथमपि उत्पन्न नहीं हो सकती। अनुत्पत्ति के इसी सिद्धांत को अजातिवाद कहते हैं। गौडपादाचार्य के पहले उपनिषदों में भी इस सिद्धांत की ध्वनि मिलती है। माध्यमिक दर्शन में तो इस सिद्धांत का विस्तार से प्रतिपादन हुआ है।
उत्पन्न वस्तु उत्पत्ति के पूर्व यदि नहीं है तो उस अभावात्मक वस्तु की सत्ता किसी प्रकार संभव नहीं है क्योंकि अभाव से किसी की उत्पत्ति नहीं होती। यदि उत्पत्ति के पहले वस्तु विद्यमान है तो उत्पत्ति का कोई प्रयोजन नहीं। जो वस्तु अजात है वह अनंत काल से अजात रही है अत उसका स्वभाव कभी परिवर्तित नहीं हो सकता। अजात वस्तु अमृत है अत वह जात होकर मृत नहीं है सकती।
इन्हीं कारणों से कार्य-कारण-भाव को भी असिद्ध किया गया है। यदि कार्य और कारण एक हैं तो कार्य के उत्पन्न होने के कारण को भी उत्पन्न होना होगा, अत सांख्यानुमोदित नित्य-कारण-भाव सिद्ध नहीं होता। असत्कारण से असत्कार्य उत्पन्न नहीं हो सकता, न तो सत्कार्यज असत्कार्य को उत्पन्न कर सकता है। सत्‌ से असत्‌ की उत्पत्ति नहीं हो सकती और असत्‌ से सत्‌ की उत्पत्ति नहीं हो सकती। अतएव कार्य न तो अपने आप उत्पन्न होता है और न किसी कारण द्वारा उत्पन्न होता है।
२१२७ ईसा पूर्व

२१२७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१२७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राग बसंत

राग बसंत या राग वसंत शास्त्रीय संगीत की हिंदुस्तानी पद्धति का राग है। वसंत का अर्थ वसंत ऋतु से है, अतः इसे विशेष रूप से वसंत ऋतु में गाया बजाया जाता है। इसके आरोह में पाँच तथा अवरोह में सात स्वर होते हैं। अतः यह औडव-संपूर्ण जाति का राग है। वसंत ऋतु में गाया जाने के कारण इस राग में होलियाँ बहुत मिलती हैं। यह प्रसन्नता तथा उत्फुल्लता का राग है। ऐसा माना जाता है कि इसके गाने व सुनने से मन प्रसन्न हो जाता है। इसका गायन समय रात का अंतिम प्रहर है किंतु यह दिन या रात में किसी समय भी गाया बजाया जा सकता है। रागमाला में इसे राग हिंडोल का पुत्र माना गया है। यह पूर्वी थाट का राग है। शास्त्रों में इससे मिलते जुलते एक राग वसंत हिंडोल का उल्लेख भी मिलता है। यह एक अत्यंत प्राचीन राग है जिसका उल्लेख अनेक प्राचीन ग्रंथों में मिलता है।
संक्षिप्त परिचय राग बसंत-
"दो मध्यम कोमल ऋषभ चढ़त न पंचम कीन्ह।
स-म वादी संवादी ते, यह बसंत कह दीन्ह॥'
आरोह- सा ग, म॑ ध॒ रें॒ सां, नि सां।
अवरोह- रें॒ नि ध॒ प, म॑ ग म॑ ऽ ग, म॑ ध॒ ग म॑ ग, रे॒ सा।
पकड़- म॑ ध॒ रें॒ सां, नि ध॒ प, म॑ ग म॑ ऽ ग।
वादी स्वरः सा
संवादीः म
थाट- पूर्वी (प्रचलित)
इस राग के बारे में कुछ मतभेद भी हैं। पहले मतानुसार इस राग में केवल तीव्र मध्यम का प्रयोग होना चाहिये, मगर दूसरे मतानुसार दोनो म का प्रयोग होना चाहिये जो कि आज प्रचलन में है।
विशेषता- उत्तरांग प्रधान राग होने की वजह से इसमें तार सप्तक का सा ख़ूब चमकता है। शुद्ध म का प्रयोग केवल आरोह में एक विशेष तरह से होता है- सा म, म ग, म॑ ध॒ सां।
गायन समय- रात्रि का अंतिम प्रहर (मगर बसंत ऋतु में इसे हर समय गाया बजाया जा सकता है।
इसे परज राग से बचाने के लिये आरोह में नि का लंघन करते हैं-
सा ग म॑ ध॒ सां
या
सा ग म॑ ध॒ रें॒ सां
विशेष स्वर संगतियाँ-
१) प म॑ ग, म॑ ऽ ग
२) म॑ ध॒ रें सां
३) सा म ऽ म ग, म॑ ध॒ रें॒ सां
बंडोल

पशु आहार संयंत्र केन्द्र बंडोल

यह सिवनी जिला का एक मात्र पशु आहार संयंत्र है , जो साँची दुग्ध शीत केन्द्र के साथ यहाँ स्थापित है।

यात्री प्रतिक्षालय

यह प्रतिक्षालय हायर सेकेण्डरी स्कूल के समीप बाखारी रोड पर पँचायत द्वारा निर्माण किया गया हैँ।
सोनाली कुलकर्णी (व्यापार-जगत से जुड़ी महिला)

व्यक्तिगत जीवन

कुलकर्णी महात्मा गाँधी की पोती सुमित्रा कुलकर्णी की बेटी हैं जो पूर्व आई०ए०एस० अधिकारी और पूर्व राज्यसभा सांसद रही हैं। उनके पिता जी०आर० कुलकर्णी आई०आई०एम अहमदाबाद के पूर्व डीन रह चुके हैं। 
कुलकर्णी जापान से भारत में आईं।
कुलकर्णी ने रवि वेंकटेसन से अकटूबर 11, 2010 में शादी की जो माइक्रोसॉफ़्ट इंडिया के पूर्व अध्यक्ष रहे हैं।  दोनों 1999 से एक दूसरे से परिचित थे पर उन्होंने पारिवारिक सहमति से दस साल के पश्चात विवाह किया।

शिक्षा और प्रारंभिक व्यवसाय

कुलकर्णी ने उसका एम०बी०ए ओहियो विश्वविद्यालय से पूरा किया। वह भारतीय सनदी लेखाकार संस्थान और अमेरिकन इन्स्टिट्यूट ऑफ़ सर्टिफ़ाइड पब्लिक अकाउन्टन्ट्स की सदस्या हैं।  वह प्राणि विज्ञान को स्नातक स्तर तक अध्यन कर चुकी हैं। वह पर्यावरण संरक्षण जैसे मामलों में गहरी रुचि रखती हैं।
कुलकर्णी ने वित्तीय विश्लेषक के तौर पर अमरीका में काम किया था। कुलकर्णी ने फ़नूक भारत के मुख्य अधिकारी का पद 2006 में संभाला।  इस पद के ग्रहण से पूर्व वह फ़नूक के अध्यक्ष के लिए जापान में काम कर चुकी हैं। कुलकर्णी के नियंत्रण संभालने के पश्चात, कम्पनी का राजस्व दुगना हो गया है और कम्पनी भारत में औद्योगिक रोबॉट क्षेत्र में 80% बाज़ार पर क़बज़ा जमा लिया है।
मा‍र्को कासाग्रान्द

मार्को कासाग्रान्द (फ़िनिश : Marco Casagrande; जन्म : ७ मई १९७१), एक फिनिश वास्तुकार, लेखक and वास्तुकला के प्रोफेसर हैं। उन्होंने हेलसिंकी प्रौद्योगिकी विश्वविद्यालय के वास्तुकला विभाग (2001) से स्नातक किया।

प्रारंभिक जीवन

कासाग्रान्द टूर्कू,फिनलैंड में एक सम्रुध्द फिनिश-इतालवी कैथोलिक परिवार में पैदा हुए थे। वह Ylitornio फिनिश लेपलान्द में पले-बढे और उन्होने हेलसिंकी में वास्तुकला का अध्ययन किया।

किराए के सैनिक और लेखक

फिनिश सेना में सेवा करने के पश्चात, 1993 में कासाग्रान्द बोस्नियाई क्रोट रक्षा बलों HVO के साथ स्वेच्छा से जुड गए।। उन्होने लूका मोकोनेसी, नाम के तहत मोस्तार्(WSOY 1997) बोस्नियाई गृह युद्ध में अपने अनुभवों के बारे में एक विवादास्पद पुस्तक लिखी। युद्ध आत्मकथात्मक किताब में मुख्य चरित्र द्वारा प्रतिबद्ध के अपराधों के विवरण के आधार पर, वह एक संभावित युद्ध अपराधी के रूप में शक के दायरे में आए थे। सुरक्षा के रूप में उन्होंने बाद में कहा कि यह पुस्तक वास्तव में कल्पनिक कथा है।

वास्तुकार और कलाकार

अग्रेज पुस्तिका आर्किटेक्टचर रिव्हू के अंतिम दौर में पहुँचे के पश्चात, मार्को कासाग्रान्द और उनके तभी के साथी सामी रिनताला को वेनिस बइनेल 2000 द्विवार्षिक के लिए आमंत्रित किया गया। न्यूयॉर्क टाइम्स के संवाददाता ने उनकी परियोजना "60 मिनिट मैंन" को बइनेल में व्यक्तिगत अपने पसंदीदा के रूप में चुना था। परियोजना में कासाग्रान्द और रिनताला ने एक लंबी नाव पर, ओक जंगल लगाया था। नाव में उन्होने 60 मिनट के शीर्ष वेनिस के शहर द्वारा निर्मित कचरे की खाद भरी थी। कासाग्रान्द संकरित वास्तुशिल्प काम वास्तुकला के साथ, शहरी नियोजन और पर्यावरण, पर्यावरण कला सर्कस और अन्य कलात्मक विषयों को भी शामिल करता है।
वह अवचेतन वास्तुकला, अचल वास्तविकता और आधुनिक मनुष्य और प्रकृति के बीच कनेक्शन के लिए खोज में है। उनका मानना है की तनाव, अर्थशास्त्र, मनोरंजन या जानकारी के लिए ऑनलाइन पहुँच से अंधा बनाना नहीं चहीए। जो वास्तविक है वही मूल्यवान है।
कासाग्रान्द को ताइवान आधारित तामकांग विश्वविद्यालय में ट्रेजर हिल परियोजना के बाद पारिस्थितिक शहरी नियोजन विभाग का, प्रोफेसर मनोनीत किया गया। ट्रेजर हिल परियोजना में कासाग्रान्द ने शहरी किसानों की एक अवैध बस्ती को पर्यावरण urbanism की प्रयोगात्मक प्रयोगशाला में बदल दिया।  इस बदलाव को समुदाय से मिश्रित प्रतिक्रिया मिली।
थर्ड जेनरेसशन (तीसरी पीढ़ी) सिटी का उनका सिद्धांत एक मानव प्रकृति और डिजाइन के रूप में शामन वास्तुकारों द्वारा बर्बाद मशीन के रूप में पोस्ट औद्योगिक शहरी हालत विचार केवल व्याख्या साझा मन की प्रकृति क्या बड़ा संचारण है।
मन्दार पर्वत

मन्दार पर्वत बिहार राज्य के बंका जिला में स्थित छोटा सा पर्वत है। यह भागलपुर शहर के दक्षिण में लगभग ४५ किमी की दूरी पर स्थित है। इसकी ऊँचाई लगभग ७०० फीट (२१ मीटर) है। यह एक प्रसिद्ध तीर्थ स्थल है। इसके शिखर पर दो मन्दिर हैं, एक हिन्दू मन्दिर और दूसरा जैन मन्दिर।
हिन्दू पौराणिक कथाओं में इसे मन्दराचल (मन्दर + अचल = मन्दर पर्वत) कहा गया है और इसी को मथनी बनाकर समुद्र मन्थन किया गया था।
इस पर्वत के पास में ही 'पापहरनी' सरोवर है किसके बीच में स्थित मन्दिर में लक्ष्मी और विष्णु विराजमान हैं।
आषाढ शुक्ल अष्टमी

आषाढ शुक्ल अष्टमी भारतीय पंचांग  के अनुसार चतुर्थ माह की आठवी तिथि है, वर्षान्त में अभी २६२ तिथियाँ अवशिष्ट हैं।
सादी कार्नो

परिचय

कारनो का जन्म पेरिस में हुआ था। १८१२ ई. में ये बहुशिल्प शिक्षणालय में भरती हुए पर अध्ययन छोड़कर इन्होंने अभियंता (Engineer) का पद गहण किया। १८१९ ई. में ये सेना की एक परीक्षा में उत्तीर्ण हुए और इन्हें लेफ़्टिनेंट का पद मिला। बाद में इन्होंने गणित, रसायन, इतिहास, प्रौद्योगिकी, शासकीय अर्थव्यवस्था इत्यादि विषयों का अध्ययन किया। संगीत, ललितकला, व्यायाम विषयक खेलकूद, तैराकी, शस्त्र विद्या आदि में भी इनका अच्छा अभ्यास था। १८२७ ई. में ये कप्तान हुए और १८२८ ई. में ही नौकरी छोड़ दी।
ये मौलिक एवं गंभीर विचारक थे। केवल एक ही पुस्तक ये प्रकाशित कर पाए जिसमें इनके वैज्ञानिक अनुसंधानों की थोड़ी सी चर्चा है। इनके लेखों की पांडुलिपि सुरक्षित रखी थी जिससे पता लगा कि वे उष्मा की वास्तविक प्रकृति समझते थे। इसमें उन प्रयोगों का भी वर्णन मिलता है जिनमें बाद में जूल तथा अन्य वैज्ञानिकों ने उष्मा का यांत्रिक तुल्यांक निकाला। उष्मागतिकी के मौलिक सिद्धांत के अनुसार उत्क्रमणीय इंजन (Reversible Engine) की दक्षता उन तापों पर निर्भर करती है जिनके बीच वह कार्य करता है। यह सिद्धांत कारनो की ही देन है अत: 'कारनो सिद्धांत' के नाम से प्रसिद्ध है।
१८३२ में आये हैजा की महामारी में उनकी मृत्यु हो गयी।
चंद्रयान-२

इतिहास

12 नवंबर 2007 सोमवार को इसरो और रूसी अंतरिक्ष एजेंसी (रोसकोसमोस) के प्रतिनिधियों ने चंद्रयान-2 परियोजना पर साथ काम करने के एक समझौते पर हस्ताक्षर किए।  ऑर्बिटर तथा रोवर की मुख्य जिम्मेदारी इसरो की होगी तथा रोसकोसमोस लैंडर के लिए जिम्मेदार होगा.
भारत सरकार ने 18 सितंबर 2008 को प्रधानमंत्री मनमोहन सिंह की अध्यक्षता में आयोजित केन्द्रीय मंत्रिमंडल की बैठक में इस अभियान को स्वीकृति दी थी। अंतरिक्ष यान के डिजाइन को अगस्त 2009 में पूर्ण कर लिया गया जिसमे दोनों देशों के वैज्ञानिकों ने अपना संयुक्त योगदान दिया.
हालांकि इसरो ने चंद्रयान -2 कार्यक्रम के अनुसार पेलोड को अंतिम रूप दिया। परंतु अभियान को जनवरी 2013 में स्थगित कर दिया गया। तथा अभियान को 2016 के लिये पुनर्निर्धारित किया। क्योंकि रूस लैंडर को समय पर विकसित करने में असमर्थ था।
 रोसकोसमोस को बाद में मंगल ग्रह के लिए भेज़े फोबोस-ग्रन्ट अभियान मे मिली विफलता के कारण चंद्रयान -2 कार्यक्रम से अलग कर दिया गया। तथा भारत ने चंद्र मिशन को स्वतंत्र रूप से विकसित करने का फैसला किया।

वर्तमान स्थिति

इसरो द्वारा चंद्रयान-2 को भारतीय समयानुसार 15 जुलाई 2019 की तड़के सुबह 2 बजकर 51 मिनट (24 घण्टें के रूप में) में प्रक्षेपण करने की योजना थी,जिसको कुछ तकनीकी ख़राबी की वजह से रद्द कर दिया गया था, इसलिए इसका समय बदल कर 22 जुलाई 02:43 अपराह्न कर दिया गया था, जिसके फलस्वरूप इस यान को निर्धारित समय पर सफलता पूर्वक प्रक्षेपित किया गया। दिनांक 07 सितंबर 2019 को रात्रि 02 बजे चंद्रमा  के धरातल से 02.1 किमी ऊपर विक्रम लेंडर का इसरो से फिलहाल सम्पर्क टूट गया है। दोबारा से लैन्डर से संपर्क किया जा रहा है।भारतीय अंतरिक्ष अनुसंधान केंद्र (इसरो) के अध्यक्ष के़ सिवन ने कहा, 'विक्रम लैंडर चंद्रमा की सतह से 2.1 किलोमीटर की ऊंचाई तक सामान्य तरीके से नीचे उतरा. इसके बाद लैंडर का धरती से संपर्क टूट गया. आंकड़ों का विश्लेषण किया जा रहा है
8 सितंबर को, इसरो के चेयरपर्सन, डॉ॰ के सिवन ने घोषणा की है कि लैंडर को चंद्रमा की सतह पर ऑर्बिटर के थर्मल छवि की मदद से देखा गया है, और कहा कि  ऑर्बिटर एवं अन्य एजेंसी कोशिश कर रही है  लैंडर के साथ साफ्ट संचार स्थापित किया जा सके।
गिरगिट (लिप्यन्तरण)

गिरगिट भारतीय लिपियों के मध्य मशीनी लिप्यन्तरण हेतु आलोक कुमार द्वारा बनायी गयी एक ऑनलाइन सेवा है। यह टैक्स्ट को लिपन्यन्तरित करने के अतिरिक्त सीधे ही वेबपेज को भी लिप्यन्तरित कर सकती है।
२००५ में आरम्भ बनाये गये गिरगिट का पुराना संस्करण जो कि पीऍचपी में बना था, केवल टैक्स्ट को ही लिप्यन्तरित कर सकता था। बाद में भोमियो नामक वेबपेज लिप्यन्तरण सेवा (जो कि बाद में बन्द हो चुकी थी एवं उसका अभाव अनुभव किया जा रहा था क्योंकि तब तक गूगल लिपि परिवर्तक भी नहीं आया था) से प्रेरित होकर आलोक एवं डॉ॰ विपुल जैन ने मिलकर नया संस्करण जावा में तैयार किया जो कि किसी वेबपेज को सीधे ही लिप्यन्तरित कर सकता है। नवम्बर २००९ में गिरगिट का कोड मुक्त स्रोत कर दिया गया।
दर्शन सिंह

प्रारंभिक जीवन

दर्शन सिंह जी का जन्म १४ सितंबर १९२१ को हुआ। उनके पिता संत कृपाल सिंह जी बाबा सावन सिंह जी के अनुयायी थे। ५ वर्ष की आयु में ही दर्शन ने बाबा सावन सिंह जी से सुरत शब्द योग की दीक्षा प्राप्त की तथा उनके मार्गदर्शन में रुहानी सफर शुरु किया। 1948-1974 तक पिता कृपाल सिंह के मार्गदर्शन में यह सफर जारी रहा। 1974 में संत कृपाल सिंह जी इन्हें अपना उत्तराधिकारी घोषित करके परमेश्वर के चरणों में लीन हुए। 
दर्शन सिंह जी की शिक्षा लाहौर के पंजाब विश्वविद्यालय के सरकारी कॉलेज में हुई। ३७ वर्ष की सरकारी नौकरी के पश्चात् १९७९ में वे वित्त मंत्रालय में डिप्टी सचिव के पद से रिटायर हुए।

आध्यायात्मिक गुरु

उन्होंने दिल्ली में सावन कृपाल रुहानी मिशन की स्थापना की। इनके नेतृत्व में दिल्लि में कृपाल आश्रम की स्थापना हुई तथा इस मिशन के ५५० से अधिक केंद्र ४० देशों में स्थापित हुए। 
आपने छटे कॉन्फ्रेन्स ऑफ वर्ल्ड फेलोशिप ऑफ रिलिजन्स, एशियन कॉन्फ्रेन्स ऑफ रिलिजन्स फॉर पीस तथा दिल्ली में आयोजित पंद्रहवें मानव एकता सम्मेलन का नेतृत्व भी किया। 
1986 में उन्हें संयुक्त राष्ट्र संघ के द्वारा आंतरिक और बाह्य शांति के विषय पर अपना संदेश देने के लिये आमंत्रित किया गया। वहाँ दिये गये अपने संदेश में उन्होंने सकारात्मक अध्यात्म (positive mysticism) पर ज़ोर दिया, जिसके अंतर्गत हम परिवार, समाज और विश्व के प्रति अपने समस्त उत्तरदायित्वों का निर्वाह करने के साथ-साथ अपने आध्यात्मिक लक्ष्य को भी प्राप्त कर सकते हैं।

संगीत एलबम

संत दर्शन सिंह जी द्वारा रचित कुछ चुनिंदा ग़ज़लों को प्रख्यात ग़ज़ल गायक गुलाम अली ने अपनी आवाज़ में टी-सीरीज़ द्वारा प्रकाशित एलबम कलाम-ए-मोहब्बत में गाया।

कुछ चुनिंदा शे'र

राज़-ए-निहाँ थी ज़िंदगी, राज़-ए-निहाँ है आज भी। 
वहम-ओ-गुमाँ अज़ल में थी, वहम-ओ-गुमाँ है आज भी।।

सम्मान

अपनी रूहानी शायरी की कि़ताबों के लिये चार बार उर्दू अकादमी पुरस्कारों से सम्मानित किया गया।
ई-कार्ड

ई-कार्ड इंटरनेट के माध्यम से भेजा जाने वाला इलेक्ट्रॉनिक बधाई कार्ड होता है। इस पर अपने मित्रों व परिचितों को संदेश लिखकर मेल कर सकते हैं। ई-कार्ड में एनीमेशन, संगीत और मानवीय भावनाओं के द्योतक (इमोटिकिऑन्स) भी शामिल हो सकते हैं। इंटरनेट पर कई जालस्थल ऐसे हैं जो उपयोक्ताओं को ई-कार्ड चुनने और भेजने का विकल्प देते हैं। इनमें कई जालस्थल तो निःशुल्क भी होते हैं। ई-कार्ड भेजना पर्यावरण संरक्षण की दृष्टि से भी अनुकूल होता है क्योंकि इसमें कागज की आवश्यकता नहीं पड़ती। इंटरनेट पर ई-कार्ड की सेवाएं देने वाली प्रमुख कंपनियों में ब्लू माउंटेन सबसे चर्चित नाम है। यह टॉकिंग ई-कार्ड समेत दोस्ती, प्यार, अवकाश, जन्मदिन, वर्षगांठ, जैसे कई अवसरों के कार्ड अपने उपयोक्ताओं को उपलब्ध कराती है।
कुछ ई-कार्ड लिखे हुए संदेश को बोलकर भी सुनाते हैं। इन्हें टॉकिंग ई-कार्ड कहा जाता है। प्राप्तकर्त्ताओं को बहुत अच्छा लगता है जब कार्ड खोलने पर अपनों की आवाज को सुन पाएं, हालांकि सभी इसका उपयोग नहीं कर सकते क्योंकि इसके लिए उपयोक्ताओं को ब्लू माउंटेन की सदस्यता लेनी पड़ती है। इसी श्रेणी में एक और जालस्थल है ईग्रीटिंग्सडॉटकॉम (egreetings.com)। यह जालस्थक निःशुल्क ई-कार्ड भेजने की सुविधा देता है और इसमें भी मित्रता, प्रेम, हॉलीडे, जन्मदिवस, सालगिरह जैसे लगभग सारे कार्ड शामिल होते हैं। किसी कार्ड को चुनकर उसमें अपनी इच्छानुसार कुछ नया संदेश लिख और बदलाव कर उसे भेज सकते हैं। इस स्थल पर विज्ञापन भी दिए जाते हैं। जो स्थल निःशुल्क होते हैं, उनकी संचालक कंपनियां उनका व्यय विज्ञापनों से ही निकालती हैं। इस श्रेणी में एक और प्रसिद्ध नाम हॉलमार्क का है। यह निःशुल्क व शुल्कवाले दोनों तरह के ई-कार्ड की सेवाएं देती है। इसके अलावा कैंपबेल्स और बिसबेल भी यह सेवा देती हैं। 123ग्रीटिंग्सडॉटकॉम (www.123greetings.com/) भी ई-कार्ड सेवा देने वाली कंपनी है, इस पर एनीमेशन और म्यूजिक के तीन हजार से अधिक श्रेणियों में उपलब्ध हैं। ये १९९७ में आरंभ की गई थी। जो लोग पशु-प्रेमी होते हैं और उनके चित्र भेजना चाहते हैं, उनके लिए एएसपीसीएडॉटओआरजी जालस्थल उपलब्ध है। यह भी निःशुल्क सेवा है और इस संगठन के लिए यहां दान भी दे सकते हैं।
पौष कृष्ण चतुर्थी

पौष कृष्ण चतुर्थी भारतीय पंचांग  के अनुसार दसवें माह की उन्नीसवी तिथि है, वर्षान्त में अभी ७१ तिथियाँ अवशिष्ट हैं।
इण्डोनेशिया की संस्कृति

इण्डोनेशिया की संस्कृति अपनी मूल संस्कृति तथा विदेशी संस्कृतियों की अन्तःक्रिया से उपजी है। इण्डोनेशिया, सुदूर पूर्व तथा दक्षिण एशिया और मध्यपूर्व के बीच के प्राचीन व्यापार मार्ग के बीच में स्थित है। इस कारण इसकी संस्कृति पर हिन्दू, बौद्ध, कानफ्युसिअन, इस्लाम और इसाई आदि विभिन्न धर्मों का प्रभाव देखने को मिलता है।
२५९० ईसा पूर्व

२५९० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५९० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कम्पनी सचिव

कम्पनी सचिव (Company Secretary) निजी क्षेत्र की कम्पनियों तथा सार्वजनिक क्षेत्र के संस्थान का एक उच्च पद है। यह प्रायः प्रबन्धक या उससे भी ऊँचा पद है। कम्पनी सचिव का दायित्व कम्पनी का दक्षतापूर्वक प्रबन्धन करना है किन्तु उसका मुख्य दायित्व यह सुनिश्चित करना है कि संस्था कम्पनी कानूनों का पालन करते हुए प्रगति करे। निदेशक मण्डल द्वारा लिए गये निर्णयों को लागू किए जाँय - यह सुनिश्चित करना भी उसका दायित्व है।
भारत में कम्पनी अधिनियम के तहत न्यूनतम 5 करोड़ लागत वाली कम्पनी को सी एस रखना अनिवार्य है। सी एस को किसी कम्पनी के प्रधान अफसरों में से एक माना जाता है। ट्रेनिंग के दौरान सीखे हुए क्षेत्र के अनुसार वह अपना कार्य विभिन्न क्षेत्रों में दक्षतापूर्वक करता है जैसे फाइनेंस, आकउन्टस्, लीगल एडमिनिस्ट्रेषन एवं निजी डिविजन इत्यादि। अन्य कार्य क्षेत्र में सम्मिलित है- विधि सम्बन्धी जानकारी एवं कम्पनी सम्बन्धी सभी कार्य। ‘बोर्ड ऑफ डायरेक्टर’ की मीटिंग सम्बन्धि जानकारी, मीटिंग को आयोजित करने से लेकर सारे रिकार्ड तक सारी जिम्मेदारी सी एस की होती है। कम्पनी के आवश्यकतानुसार केन्द्र / राज्य सेल्स टेक्स, एक्साइज, लेबर एवं कार्परेट सम्बन्धी सभी तथ्य सी एस की जिम्मेदारियों में शामिल हैं। संस्था निवेश, प्रोजेक्ट स्वीकृति, लाइसेन्स एवं परमिट उपलब्ध करना, एम आर टी पी (मोनोपाली एण्ड रेस्ट्रिक्टिव ट्रेड प्रेक्टिस एक्ट) और फेरा (फॉरिन एक्सचेंज रेगुलेषन एक्ट) से सम्बन्धी कार्य भी सी एस के कार्य क्षेत्र में आता है। कम्पनी के वार्षिक रिटर्न भी कम्पनी सचिव को ही भरने पड़ते हैं।
कार्डिलेरा डि लॉस एण्डीज

यह पश्चिमी दक्षिण अमेरिका में स्थित एक प्रमुख पर्वत श्रेणी हैं।

ऊंचाई (मीटर में)

६,९६० मीटर
टाइप 1 डायबिटीज मेलेटस

यौन रोग

 मधुमेह रोगों में यौन रोग अक्सर शारीरिक कारकों का परिणाम है जैसे तंत्रिका क्षति और / या खराब परिसंचरण, और मनोवैज्ञानिक कारकों जैसे कि तनाव और / या रोग की मांगों के कारण अवसाद है। 

उपचार

प्रकार 1 के लिए उपचार प्रदान करने के लिए कई तरीकों का पता लगाया गया है।

आहार

जानवरों के मॉडल में आयोजित किए गए प्रयोगों के सबूत हैं जो आहार से लस को हटाने से शुरुआती प्रकार 1 मधुमेह  को रोका जा सकता है लेकिन मनुष्य में विवादित अनुसंधान किया गया है।
येल्लापुर

येल्लापुर उत्तर कन्नड़ ज़िले की एक नगरी है। यहाँ के 90% लोग किसान हैं।